laion/Wikipedia-Exotic huggingface dataset:
חולדת המים

חולדת המים הידועה גם בשל רקָאלִי (שם מדעי: Hydromys chrysogaster) היא מין של מכרסם ממשפחת העכבריים החיה רק בצפון ובמזרח אוסטרליה, באי טסמניה ובגינאה החדשה. חולדה זו היא מהגדולות שבבני משפחתה, גדולה בהרבה מחולדה מצויה, ואורכה 231–370 מ"מ, אורך הזנב 242–345 מ"מ ומשקלה 340–1,275 גרם בממוצע. חולדת המים בעלת פרווה חומה כהה, סנטר ולחיים צהובות בהירות וזנב ארו ושחור למעט בקצה הלבן שלו. חולדה זו היא יונק מיימי וגופה בעל התאמה לתנאי שחייה וצלילה עם רגליים עבות בעלות קרומי שחייה, זנב רחב בו מעט שיער, הפרווה דוחה מים וגולגולת ארוכה ושטוחה עם זיפי שפם ארוכים ועיניים ואוזניים קטנות. החולדה היא חיה פעילת לילה, אז היא מסתובבת בין הבריכות, הביצות, האגמים והמנגרובים האוסטרליים ומחפשת טרף של צדפות, סרטני נהרות (המזון החביב עליה), סרטנים נוספים, חרקי מים, דגים וצפרדעים ולעיתים היא תטרוף גם טרף גדול יותר כמו עכברים אחרים או עופות מים קטנים. בחורפים קשים הם יאכלו גם צמחים, אך מדובר במין טורף. החולדה חיה בגפה באזורים טריטוריאליים ותתקוף באגרסיביות מסיגי גבול. חולדות רבות מראות סימני נשיכה עם זנבותיהם לאחר מאבקים כאלה. החולדות מסתובבות בין קני סוף וצמחיית על גדות המים להגנה מטורפים. בימים הם נחים בחורים באדמה או מתחת גזעים. בחורף החולדות הרגישות לשינויים במזג האוויר יעדיפו לאכול על היבשה. אשר חמים יותר הם ישחו עד 4 ק"מ בכל לילה בחיפוש מזון. עם זאת הם עלולים להיטרף בידי נחשים, תנינים ודגים גדולים וגם בידי עופות דורסים, שועלים וחתולים. בעבר צדו את חולדה זו כדי להשתמש בפרוותה וגם מפני שהיא מזיקה לצינורות השקיה, אותם היא נושכת בשיניה הגדולות. כיום זהו מין מוגן ואסור לציד. החולדה נחשבת למין חשוב אשר מדביר את אוכלוסיית סרטני הנהרות האוסטרליים. היא מהטורפים הבודדים היודעים לטרוף מבלי להיפגע את קרפדת הקנים, מין פולש באוסטרליה, בעל בלוטות רעל על עורו. כדי להימנע מחשיפה לעור הרעיל, החולדה תוקפת את הקרפדה באזור החזה, שם הרעל שלה חלש יותר, יוצרת חתכים קטנים בעורה בעזרת טפריה מבלי להשתמש בשיניים, ומוציאה את איבריה הפנימיים. לא ברור אם התנהגות זו היא מולדת, ושימשה את החולדות לציד מינים מקומיים של צפרדעים רעילות לפני הגעת קרפדת הקנים, או שזו התנהגות נלמדת. החולדות מטפלות בגוריהן ארבעה שבועות לאחר שסיימו לינוק, ואפשר שבתקופה זו הן מלמדות אותם שיטות צייד. מדיה וקבצים בנושא חולדת המים בוויקישיתוף חולדת המים, באתר ITIS (באנגלית) חולדת המים, באתר NCBI (באנגלית) חולדת המים, באתר Animal Diversity Web (באנגלית) חולדת המים, בבסיס הנתונים ARKive (באנגלית) חולדת המים, באתר האנציקלופדיה של החיים (באנגלית) חולדת המים, באתר GBIF (באנגלית) חולדת המים באתר הרשימה האדומה של IUCN יונת אשחר, חולדות מים אוסטרליות משתמשות בשיטות ציד מתוחכמות כדי לטרוף קרפדות קנים, כשהן נמנעות ממגע עם הרעל בעורן, במדור "חדשות מדע" באתר של מכון דוידסון לחינוך מדעי, 17 באוקטובר 2019
Diosa de la Noche

Diosa de la Noche (באנגלית: Goddess of the Night, ובעברית: אלת הלילה) הוא אלבום האולפן השנים עשר של הזמרת המקסיקנית גלוריה טרווי. אלבום האולפן יצא לאור ב-31 במאי 2019, על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו שמונה סינגלים. האלבום הגיע למקום הראשון במצעד האלבומים של מקסיקו. האלבום הופק על ידי ארמאנדו אבילה ומאפיו, והוקלט בין שנת 2018 לשנת 2019. הסינגל הראשון מתוך האלבום "Que Me Duela" יצא לאור ב-14 ביוני 2018, ביחד עם וידאו קליפ נלווה שעזר בקידום שלו. הסינגל השני "Me Lloras" יצא לאור בספטמבר של אותה השנה, והצליח לצבור למעלה מ-58 מיליון צפיות ביוטיוב. לקראת סוף שנת 2018, הוציאה טרווי את הסינגל השלישי מתוך האלבום "Ellas Soy Yo". בינואר 2019, יצא לאור הסינגל הרביעי מתוך האלבום, "Vas A Recordarme" שזכה להצלחה רבה בדומה לקודמיו. חודשיים לאחר מכן, יצא הסינגל החמישי מתוך האלבום "Yo Soy Su Vida", אשר לווה בקליפ מצליח גם כן. ב-14 במרץ 2019, יצא לאור הלהיט הלטיני "Hijoepu*#", כסינגל השישי מתוך האלבום. בשיר השתתפה הזמרת-יוצרת קרול ג'י. במאי 2019, יצא לאור הסינגל השביעי מתוך האלבום "Ábranse Perras", שזכה להצלחה. באותו החודש יצא הסינגל השמיני והאחרון מתוך האלבום, "Rómpeme el Corazón". מידע על האלבום Diosa de la Noche באתר MusicBrainz האלבום Diosa de la Noche באתר Discogs האלבום Diosa de la Noche באתר ספוטיפיי Gloria Trevi - Diosa de la Noche, Discogs (בספרדית) AMPROFON, web.archive.org, ‏2019-06-28 Gloria Trevi - Que Me Duela, נבדק ב-2019-10-15 Gloria Trevi - Me Lloras ft. Charly Black, נבדק ב-2019-10-15 Gloria Trevi - Ellas Soy Yo, נבדק ב-2019-10-15 Gloria Trevi - Vas A Recordarme, נבדק ב-2019-10-15 Gloria Trevi - Yo Soy Su Vida, נבדק ב-2019-10-15 Gloria Trevi, KAROL G - Hijoepu*#, נבדק ב-2019-10-15 Gloria Trevi - Ábranse Perras, נבדק ב-2019-10-15 Gloria Trevi - Rómpeme el Corazón (Audio), נבדק ב-2019-10-15 Gold & Platinum, RIAA (באנגלית אמריקאית) Diosa de la Noche, נבדק ב-2019-10-15
מי כמוך

האם התכוונתם ל... מי כמוך (פיוט) – שמו של אחד ממרכיבי מערכת ה"יוצר" – מערכת הפיוטים לברכות קריאת שמע. נועד להשתלב בתפילה אחרי אמירת הפסוק "מי כמכה באלים ה'", ועוסק בדרך כלל בגדלות הבורא ובביטויה ביציאת מצרים ובשירת הים. מי כמוך ואין כמוך – פיוט מסוג "מי כמוך" לשבת זכור מאת רבי יהודה הלוי מי כמוך אב הרחמים – תוספת לברכת גבורות בעשרת ימי תשובה מי אל כמוך
צ'ון דו-הוואן

קוריאה זהו שם קוריאני; שם המשפחה הוא צ'ון. צ'ון דו-הוואן (בהאנגול: 전두환, בהאנג'ה: 全斗煥;‏ 18 בינואר 1931 – 23 בנובמבר 2021) היה מדינאי ואיש צבא דרום קוריאני, שכיהן כנשיאה החמישי של קוריאה הדרומית בין השנים 1979–1988. בשנת 1996 נידון צ'ון למוות עקב מעורבותו בדיכוי מרד גוואנגז'ו, שבמהלכו נהרגו מאות אנשים. מאוחר יותר הוא קיבל חנינה על ידי הנשיא קים יונג-סאם, וזאת, בעצת הנשיא הנבחר, קים דה-ג'ונג, שקיבל גזר דין מוות כ-20 שנה קודם לכן על ידי ממשלו הרודני של צ'ון. צ'ון נולד בשנת 1931, בעיירה חקלאית ענייה שבדרום קוריאה, במהלך תקופת הכיבוש היפני בקוריאה. צ'ון היה הבן הרביעי מתוך עשרה ילדים לצ'ון סאנג-וו וקים ג'ונג-מון. שני אחיו הגדולים של צ'ון, יהול-הוואן וקיו-גון, נהרגו בתאונה כשהיה תינוק. צ'ון גדל כשהוא מכיר רק את קי-הוואן כאחיו הגדול. צ'ון נכנס לאקדמיה הצבאית הקוריאנית בשנת 1951. לאחר סיום לימודיו בשנת 1955, הפך לקצין חי"ר ובשנת 1958 נישא ללי סון ג'ה, בתו של תא"ל לי קיו דונג. צ'ון פיקד על אוגדה דרום קוריאנית בדרום וייטנאם במלחמת וייטנאם. לאחר שפאק צ'ונג-הי תפס את השלטון בשנת 1961, שימש צ'ון כמזכיר שירות המדינה של החונטה, ובשנת 1963, עם שיקום הממשל האזרחי, כראש המטה של סוכנות הביון המרכזית הקוריאנית (KCIA), שירות המודיעין הלאומי). הוא כיהן בתפקידים רשמיים שונים אחרים ועלה לדרגת תא"ל בשנת 1978. נפטר ב-23 בנובמבר 2021. מדיה וקבצים בנושא צ'ון דו-הוואן בוויקישיתוף צ'ון דו-הוואן, באתר אנציקלופדיה בריטניקה (באנגלית) דרום קוריאה: מת הנשיא לשעבר צ'ון דו-הוואן שהוביל את דיכוי התקוממות קוואנגג'ו, באתר ynet, 23 בנובמבר 2021 ערך זה הוא קצרמר בנושא פוליטיקאים ובנושא קוריאה הדרומית. אתם מוזמנים לתרום לוויקיפדיה ולהרחיב אותו.
ספר החיים (פירושונים)

האם התכוונתם ל... ספר החיים – ספר אורחים הנהוג במנזרים וכנסיות ספר החיים (סרט) – סרט אנימציה מ-2014 ספר החיים – ספר תורני מאת הרב חיים בן בצלאל שלושה ספרים נפתחים – אגדה בחז"ל שלפיה בראש השנה אלוהים כותב בשלושה ספרים את עתידו של כל אדם, הצדיקים נכתבים לאלתר בספר החיים בספר חיים – תוספת לברכת שים שלום בעשרת ימי תשובה ספר החיים (כתב עת) – כתב-עת תורני שיצא לאור במחוז זקרפטיה בין השנים תרפ"ב–תרפ"ג, בעריכת רבי יונתן שטייף
מוסקוביום

מוסקוביום (באנגלית: Moscovium; ידוע גם בשם eka-bismuth או אונאונפנטיום) הוא יסוד מלאכותי ממתכות המעבר העמידות, שסמלו הכימי Mc ומספרו האטומי 115. זהו היסוד ה-12 בסדרת היסודות העל-כבדים וה-23 בסדרת היסודות הטרנס-אורניים. ב-1 בפברואר 2004, צוות רוסי-אמריקני הודיע על גילוי היסודות מוסקוביום ו-ניהוניום. בצוות מדענים רוסים מהמכון המשותף למחקר גרעיני בדובנה ואמריקנים מהמעבדה הלאומית לורנס ליברמור. הצוות דיווח כי בין התאריכים ה-14 ביולי 2003 וה-10 באוגוסט 2003 נערכו ניסויים של הפצצת 243Am ביוני 48Ca במאיץ חלקיקים. מההפצצה נוצרו ארבעה אטומי אונאונפנטיום, שדעכו אז לאונאונטריום בתוך 100 מילישניות תוך פליטת קרינת אלפא. לאחר עוד 1.2 שניות התפרק האונאונטריום ליסודות טבעיים. ב-28 בספטמבר 2004, צוות מדענים יפני הודיע גם הוא כי יצר את היסוד החדש. במאי 2006 יצירת היסוד אומתה בשיטה אחרת (זיהוי כימי של התוצרים הסופיים של דעיכת היסוד) במכון המשותף למחקר גרעיני בדובנה. באוגוסט 2013, חוקרים מאוניברסיטת לונד בשוודיה דיווחו כי הוכיחו את קיום היסוד. בסוף שנת 2015 הכירו האיגוד הבינלאומי לכימיה טהורה ויישומית ביסוד זה כיסוד חדש. אונאונפנטיום היה השם הסיסטמטי הזמני שהעניק IUPAC ליסוד החדש, עם הסימון Uup. ביוני 2016, הכריז ה-IUPAC כי השם המוצע הוא מוסקוביום (Moscovium) וסימונו Mc. השם ניתן כדי להוקיר את רוסיה, לכבוד גילוי היסוד על ידי המכון המשותף למחקר גרעיני בדובנה (הצוות האמריקאי הונצח בשמו של היסוד טנסין). לאחר תקופת המתנה של חצי שנה, ב-28 בנובמבר 2016, השם אושר רשמית. למוסקוביום נוצרו עד כה כ-2 איזוטופים שונים: 287 - עם זמן מחצית חיים של 46.6 מילישניות. 288 - עם זמן מחצית חיים של 87 מילישניות (היציב ביותר). הערכה היא שאיזוטופ 291 (שעדיין לא נוצר) יהיה איזוטופ יציב יותר, וזמן מחצית חייו יהיה בסביבות דקה אחת. רק לאחר יצירתו אפשר יהיה לקבוע את תכונות החומר. מדיה וקבצים בנושא מוסקוביום בוויקישיתוף WebElements.com's entry for Uup. Apsidium - Ununpentium Discovery of New Superheavy Elements 113 and 115 Superheavy elements מוסקוביום, באתר אנציקלופדיה בריטניקה (באנגלית) הוכח קיומו של יסוד חדש - בעל המספר האטומי 115, באתר הידען, ‏2013-08-28 Four chemical elements added to periodic table, Nature News & Comment IUPAC מכריז על ארבעת השמות ניהוניום, מוסקוביום, טנסין, אוגאנסון מתאריך 8 ביוני 2016 IUPAC מכריז על שמות היסודות 113, 115, 117, 118
פרס אוסקר לסרט הקצר הטוב ביותר

סרט הלייב אקשן הקצר הטוב ביותר היא קטגוריה בטקס פרסי האוסקר, הקיימת תחת שמות שונים כקטגוריה נפרדת מאז 1957. משנת 1936 עד 1956 היו שני פרסים נפרדים, "הנושא הקצר הטוב ביותר, סליל אחד" ו"הנושא הקצר הטוב ביותר, שני סלילים", בהתייחסו לזמן הריצה של הסרט הקצר: סליל סטנדרטי של סרט הוא 1,000 רגל, או בערך 11 דקות של זמן ריצה. הקטגוריה השלישית "הנושא הקצר הטוב ביותר, צבע" שימשה רק לשנים 1936 ו -1937. מאז פתיחת פרסי הנושא הקצר לשנת 1932 עד 1935 המונחים היו " הנושא הקצר הטוב ביותר, קומדיה " ו"הנושא הקצר הטוב ביותר, חידוש". קטגוריות אלה מוזגו החל בפרסי 1957, בשם "נושאים קצרים, נושאי לייב אקשן", ששימש עד 1970. במשך שלוש השנים שלאחר מכן, היה ידוע בשם " נושאים קצרים, סרטי לייב אקשן". השם הנוכחי לפרס האוסקר לסרט לייב אקשן הקצר הטוב ביותר, הוצג בשנת 1974. מספר הפרסים הרב ביותר: וולט דיסני 6 פרסים (ו-12 מועמדויות) מספר המועמדויות הרב ביותר: גורדון הולינגסד (אנ') 20 מועמדויות (ו-5 פרסים) הסרט הישראלי "איה" בבימוים של מיכל ברזיס ועודד בן נון היה מועמד בטקס פרסי אוסקר ה-87 בשנת 2014. הסרט "Skin" של הבמאי הישראלי גיא נתיב זכה בפרס בטקס פרסי אוסקר ה-91 בשנת 2018. לטקס פרסי האוסקר ה-93 בשנת 2020, היה מועמד הסרט הישראלי "עין לבנה" של הבמאי תומר שושן. אתר האינטרנט הרשמי של פרס אוסקר לסרט הקצר הטוב ביותר (באנגלית)
תנין האלי

תנין האלי או תנין גינאה החדשה דרומי (שם מדעי: Crocodylus halli) הוא מין של תנין החי רק בגינאה החדשה. תנין גינאה החדשה יכול להגיע לאורך של 10 רגל (3.0 מטרים) ולשקול בין 40 ל-100 ק"ג, אך נחשב לקטן ביחס למינים אחרים בסוגו, ביניהם נמצא תנין הים, הגדול בזוחלים, המגיע לאורך של שבעה מטרים ומצוי גם הוא בגינאה החדשה ומאיים על תנינים קטנים או איטיים. תנינים אלה אפורים בצבעם ובעלי לסתות גדולות ושיניים חדות הבולטות החוצה גם כשהפה סגור. התנין מצוי בחלק הדרומי של גינאה החדשה. התנין הוא טורף המחפש טרף קטן או בינוני כמו פרוקי-רגליים שונים כמו חרקים, חסילונים וסרטנים, חלזונות מים מתוקים, דו-חיים, לטאות, נחשים, עופות, דגים, זוחלים ויונקים קטנים עד בינוניים. התנין תוקף טרף שמתקרב למים או מחפש בקרקעית המים רכיכות וסרטנים. כמו כן הוא יכול לקפוץ מעלה ולחטוף עטלפים או ציפורים מנמיכי עוף. הוא אינו מסוכן לאדם. תנין גינאה החדשה מצוי בשתי אוכלוסיות נפרדות בצפון ודרום האי, כשביניהן מפריד רכס הרים (שהוא כמעט בלתי עביר לתנינים). מחקר שפורסם ב-2019 קבע ששתי האוכלוסיות מייצגים מינים נפרדים, והאוכלוסייה הדרומית הוגדרה כמין חדש, תנין האלי (Crocodylus halli), על שם המדען שחקר אותם. תנין האלי, באתר ITIS (באנגלית) תנין האלי, באתר GBIF (באנגלית) THIS 10-FOOT-LONG CROCODILE IS AN ENTIRELY NEW SPECIES TO SCIENCE, ניוזוויק, 25 בספטמבר 2019
טולו (שפה)

טולו (ತುಳು) היא שפה דראווידית המדוברת על ידי לאום הטולו שבמדינת קרנאטקה שבדרום הודו. על פי מפקד האוכלוסין שנערך בהודו בשנת 2011 ישנם 1,846,427 דוברי טולו בהודו. נכון להערכה שפורסמה בשנת 2009 ישנם בין 3 ל-5 מיליון דוברי טולו בעולם. ישנו קושי מסוים בספירות מספר דוברי הטולו כיוון שרובם היגרו מאזורם הטבעי וכיום נספרים כדוברי קאנדה שהיא שפת דראווידית קרובה. בלשנים סוברים שמשמעות המילה "טולו" היא "הקשורים למים" בהסתמך על מילים מסוימות מקנאדה וטמילית. התבליטים העתיקים ביותר בשפה הם מאזור המאה ה-14 או המאה ה-15 לספירה. התבליטים חרוטים באותיות טיגאלריות ומצויים ליד העיר בארקור שהייתה בירת אזור טולו נאדו בתקופת אימפריית ויג'איאנגר. ברם, כיום אותיות טיגאלריות אינן בשימוש והשפה נכתבת באלפבית הקאנדי. אף על פי שלשפה יש אלפבית לא רשמי, השפה ידועה בשל סוג סיפורת המועברת בעל פה מדור לדור בצורה הנקראת "פדאנה". כמו בשפות דראווידיות אחרות, בטולו ישנן חמש תנועות קצרות וחמש תנועות ארוכות: (a, ā, e, ē, u, ū, i, ī, o, ō) וכל משפט בשפה בנוי מנושא ונשוא. לשפה יש ארבעה ניבים הדומים אחד לשני במידה רבה: טולו נפוצה: טולו נפוצה היא הניב המדובר ביותר של שפת הטולו ומשמש במסחר, תעשייה ודיבור יומיומי. הניב עצמו מחולק לשבע קבוצות: טולו אמצעית טולו צפון-מערבית טולו צפון-מזרחית טולו דרומית טולו דרום-מזרחית טולו דרום-מערבית טולו דרום-אמצעית טולו בראהמין - מדוברת על ידי שלוש קהילות הבראהמין ומושפעת מסנסקריט. ג'יין גיריג'אן מדיה וקבצים בנושא טולו בוויקישיתוף טולו, באתר אנציקלופדיה בריטניקה (באנגלית) "UDUPI". Udupitourism.com. נבדק ב-2016-11-18. "Census of India - Statement 1". Registrar General & Census Commissioner, India. נבדק ב-2009-11-13. Mannan, Moiz (30 באוגוסט 2009), "Convention to Draw Attention to Tulu Culture", The Peninsula (newspaper), The Peninsula, אורכב מ-המקור ב-17 באוקטובר 2015 {{citation}}: (עזרה)
תהילים קמ"א

תהילים קמ"א הוא המזמור ה-141 בתהילים. (לפי המספור בוולגטה ובתרגום השבעים, המזמור ממוספר כמזמור ה-142) יש המסווגים את המזמור כקינת יחיד. יש הטוענים כי עיקרו של מזמור זה הוא פנייה לאל מאדם החף מפשע המבקש את זיכויו. בעל המזמור מספר בשיר כי האויבים מבקשים לצוד אותו כפי שחיה ניצודה. יש המחלקים את המזמור לשלושה חלקים: המזמור הושר בפי הפרברים למנגינה שחוברה על ידי מנוס חאג'ידאקיס. הפסוק "תיכון תפילתי קטורת לפניך, משאת כפי מנחת ערב". משמש למנהג עדות המזרח כפסוק הנאמר אחרי אמירת "אשרי יושבי ביתך" ולפני אמירת חצי קדיש הנאמר לפני תפילת העמידה בתפילת מנחה. יהודי תימן נוהגים לומר בין תפילת מנחה לתפילת ערבית את פרקי קמ"א וקמ"ב בתהילים. מדיה וקבצים בנושא תהילים קמ"א בוויקישיתוף תהילים קמ"א באתר 929 - תנ"ך ביחד שמאי גלנדר, החוויה הדתית במזמורי תהילים, ירושלים, מוסד ביאליק, תשע"ג, עמ' 37 יאיר הופמן, עולם התנ"ך: תהלים ב', תל אביב, דוידזון עתי, 1995, עמ' 257 הפרברים קראתיך חושה לי, הפרברים ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
פרנץ פרדיננד באומגרטן

פרנץ פרדיננד באומגרטן (בהונגרית: Baumgarten Ferenc Ferdinánd, בודפשט, 6 בנובמבר 1880 – סטארי סוקובץ, 18 בינואר 1927 ) היה אסתטיקן יהודי-הונגרי, מבקר אמנות, מייסד הפרס הספרותי, פרס באומגרטן על שמו. פרנץ פרדיננד באומגרטן בא מהמשפחה הוותיקה הפטריקית שממנה באו שני עורכי הדין הבולטים והמפורסמים איזידור באומגרטן ונאנדור באומגרטן. כבר בגיל צעיר מאוד כתב מחקרים ביקורתיים לכתב העט "הסקירה של בודפשט". לאחר סיום לימודיו באוניברסיטה עבר לגרמניה והפך לסופר גרמני. הוא עסק בעיקר בהיסטוריה ספרותית ותרבותית ואסתטיקה ועבודתו בתחום זה זכתה להערכה רבה על ידי מומחי הספרות הגרמנית. הוא כתב מחקר מקיף יותר, מעמיק וחדשני על המשורר השווייצרי החשוב קונרד פרדיננד מאייר. ספרו הנוסף היה, "התפתחות הרומן המודרני". הוא כתב כמה סיפורים קצרים משובחים, בעלי רגש עמוק, והשאיר כמה עבודות נוספות בכתב יד. באומגרטן הפך את שמו לאלמותי בספרות ההונגרית בכך שהשאיר את עושרו, כמיליון פנגו הונגרי כחלוקת פרסים לסופרים ההונגרים. מורשת זו הייתה אחד היסודות התרבותיים ההונגריים הגדול ביותר, וקרן זו העניקה פרסים לסופרים הונגרים שכתיבתם שימשה למטרות אידאולוגיות גרידא. על פי צוואת באומגרטן, הנאמן של הקרן באומגרטן המשורר מיהאי באביץ' וחברו לורנט באש, עורך דין מבודפשט, ניהלו את כספי הקרן. פרס באומגרטן הראשון חולק ב־18 בינואר 1929 בין עשרה סופרים הונגרים שקיבלו ארבעת אלפים פנגו כל אחד. Das Werk Conrad Ferdinand Meyers (München, 1917) Zirkus Reinhardt (Potsdam, 1920) בעצרת הכללית של קרן באומגרטן ב־18 בינואר 1946, כך ספד חברו, ג'רג' לוקאץ', לזכרו של באומגרטן: " כל ידידי באומגרטן יודעים שמעט אנשים חיו חיים כה מלאי מאבקים ומציקים של עבודה כמו האיש הזה. הספר על מאייר נוצר לאחר למעלה מחצי עשור של מאמצים כמעט על-אנושיים, עם נטישת צבא טיוטות, צבא של גרסאות טקסט, ספר שכמעט נגנז שוב ושוב ואז נוצר. לא הייתי נאמן לזכרו של באומגרטן, ולחברות הקרובה שלנו בת עשר השנים אלמלא הייתי מבליט בצורה חדה את הבלתי נמנע הזה. בגלל הכישרון הרציני שלו, זה מה שמאפיין את באומגרטן בצורה העמוקה ביותר: הכנות הבלתי מעוררת והטבע הבלתי מתפשר, אתו עבר את הבעיה הזו בחייו, את השקפתו החברתית ואת עולמו, עד לטרגדיה." לקסיקון יהודי הונגרי 1929. עורך פטר אויווארי. פ.פ.באומגרטן Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 95. .  תמונה מהעבר: פרנץ באומגרטן אנציקלופדיה ביוגרפית הונגרית מיהו מי בספרות ההונגרית? ספרי מיקוח מסת"ב 963-8607-10-6 גאבור מורני: פסיפסים "יסוד נצחי" בן עשרים שנה מההיסטוריה של קרן באומגרטן מדיה וקבצים בנושא פרנץ פרדיננד באומגרטן בוויקישיתוף 1908-1918) „A forradalmak idején utaink elváltak. Addig semmitől sem zavart benső barátság és messzemenő irodalmi, világnézeti közösség fűzött össze, mely csak az első világháború alatt lazult meg, az én fejlődésem következtében.” Lukács, 207. o. Lukács György: Új magyar kultúráért. Bp., Szikra, 1948, 207-211. o
גרנד פרי קוויבק

גרנד פרי קוויבק (באנגלית: "Grand Prix Cycliste de Québec") הוא מרוץ אופניים קנדי חד יומי, שנערך בחודש ספטמבר מאז 2010 שמתחיל ונגמר בקוויבק. המרוץ הוא חלק מסבב מרוצי הוורלד טור. המנצח הראשון במרוץ הוא תומא ווקלר הצרפתי. ביחד עם גרנד פרי מונטריאול, שני המרוצים נחשבים לצמד ומאורגנים על ידי אותה חברה. סיימון גרנס האוסטרלי היה הרוכב הראשון שניצח בשני המרוצים באותה שנה (ב-2014). ב-2018, הפך מייקל מת'יוס לרוכב השני שמנצח בשני המרוצים באותה השנה. באופן לא אופייני, המרוץ (בניגוד לרוב המרוצים החד יומיים) מתקיים במתכונת של הקפות בתוך קוויבק. 11 הקפות, שכל הקפה היא 18.1 ק"מ ובמהלכם הרוכבים עוברים בארבעה טיפוסים שונים. מדיה וקבצים בנושא גרנד פרי קוויבק בוויקישיתוף אתר האינטרנט הרשמי של גרנד פרי קוויבק Zone Sports- ICI.Radio-Canada.ca, Grand Prix cycliste de Québec : changement de parcours, Radio-Canada.ca (ב־Canadian French) בשנים 2020 ו-2021 בוטל המרוץ בשל מגפת הקורונה בקנדה
קורוך

קורוך (कुड़ुख़) היא שפה דראווידית המדוברת על ידי הקבוצה האתנית קורוך באזורים שונים בג'הרקאנד, מאדהיה פרדש, צ'האטיסגאר, אודישה, ביהר ומערב בנגל שבהודו. בנוסף להם ישנם 65,000 דוברים נוספים בבנגלדש, 28,000 בנפאל וכ-5,000 בבהוטן. קורוך נכתבת בדוונאגרי, דבר המשותף להרבה שפות הודו-אריות כמו הינדי וסנסקריט. כתב הטולונג סיקי גם בשימוש אך בהיקף קטן יותר, והוא ייחודי לשפה. בקורוך ישנן חמש תנועות: קורוך, באתר אנציקלופדיה בריטניקה (באנגלית)
תנין בורנאו

תנין בורנאו (שם מדעי: Crocodylus raninus) הוא מין של זוחל מהסוג תנין שבמשפחת התניניים החי בטבע רק באי בורנאו שבדרום-מזרח אסיה. ישנה מחלוקת על קיומו של מין זה כאשר חלק מהחוקרים רואים בפרטים ממין זה כשייכים למינים תנין הים, תנין סיאמי או תנין גינאה החדשה. המין קיבל שמות מדעיים כבר ב-1844 אך שמות אלה נחשבו לשמות נרדפים לתנין הים. משמעות שמו המדעי של התנין C. raninus הוא "צפרדע" (Rana). מספר מדענים הציגו שורה של הבדלים בין תניני בורנאו לתניני הים שעל פיהם צריך להפרידו למין עצמאי. לא ידוע על תנין זה הרבה, למעט שהוא אנדמי לבורנאו, שם הוא חי במים מתוקים. תנין בורנאו, באתר האנציקלופדיה של החיים (באנגלית) תנין בורנאו, באתר GBIF (באנגלית) תנין בורנאו באתר +speciesp (באנגלית) Crocodylus raninus באתר Global Biodiversity Information Facility (באנגלית) Biological Society of Washington., Biological Society of Washington, Biological Society of Washington, Biological Society of Washington, Proceedings of the Biological Society of Washington, כרך 103, Washington,: Biological Society of Washington, 1990
גרנד פרי מונטריאול

גרנד פרי מונטריאול (באנגלית: Grand Prix Cycliste de Montréal) הוא מרוץ אופניים קנדי חד יומי, שנערך בחודש ספטמבר מאז 2010 שמתחיל ונגמר במונטריאול. המרוץ הוא חלק מסבב מרוצי UCI World Tour. המנצח הראשון במרוץ הוא רוברט חסינק ההולנדי. ביחד עם גרנד פרי קוויבק, שני המרוצים נחשבים לצמד ומאורגנים על ידי אותה חברה. סיימון גרנס האוסטרלי היה הרוכב הראשון שניצח בשני המרוצים באותה שנה (ב-2014). ב-2018, הפך מייקל מת'יוס לרוכב השני שמנצח בשני המרוצים באותה השנה. באופן לא אופייני, המרוץ (בניגוד לרוב המרוצים החד יומיים) מתקיים במתכונת של הקפות בתוך מונטריאול. 17 הקפות, שכל הקפה היא 12.1 ק"מ ובמהלכם הרוכבים עוברים בשלושה טיפוסים שונים. מדיה וקבצים בנושא גרנד פרי מונטריאול בוויקישיתוף אתר האינטרנט הרשמי של גרנד פרי מונטריאול (באנגלית ובצרפתית) בשנים 2020 ו-2021 לא נערך המרוץ בשל מגפת הקורונה בקנדה
מריה (שפה)

מריה או מדיה (Madiya / Maria) היא שפה דראווידית המדוברת בהודו. לעיתים השפה נחשבת כניב של גונדי. נכון לשנת 2000, ישנם 165,000 דוברי מריה ו-23,700 דוברי היל מריה שהוא ניב של השפה. רוב דוברי השפה גרים בצ'האטיסגאר ורוב דוברי השפה אינם יודעים קרוא וכתוב. בחלק מהדיאלקטים יש 3 עיצורים נוספים: סותם סדקי [ʔ], כפוף אפי [ɳ] וענבלי רוטט [ʀ]. Bhadriraju Krishnamurti (2003). The Dravidian languages. Oxford University Press. pp. 25. Selon Ethnologue ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
קודאבה טאק

קודאבה טאק (ಕೊಡವ ತಕ್ಕ್ Kodava takk) היא שפה דראווידית המדוברת על ידי תושבי מחוז קודאגו(אנ') שבמדינת קרנאטקה שבדרום הודו. השפה היא שפה בסיכון ובעלת שני ניבים: מנדלה וקיגאט. בקודאבה יש חריגות מרוב השפות הדראווידיות האחרות, למשל ברוב השפות הדראווידיות ישנן 5 תנועות קצרות ו-5 תנועות ארוכות בעוד שבקודאבה ישנן 2 תנועות נוספות. במפקד האוכלוסין שנערך בהודו בשנת 2011 נמצא כי לשפה ישנם 113,857 דוברים. בשפה מתקיימת תעשיית קולנוע קטנה, הסרט הראשון בשפה יצא לאור בשנת 1972 ובנוסף אליו הופקו מספר סרטים אחרים. בקודאבה ישנן 14 תנועות: "Census of India Website : Office of the Registrar General & Census Commissioner, India". www.censusindia.gov.in. נבדק ב-2018-07-05.
רמפייג'

רמפייג' (Rampage) הוא טיל אוויר-קרקע לטווח בינוני-ארוך מתוצרת משותפת של תעש מערכות ומפעל מלמ של התעשייה האווירית, שנועד לפגיעה מדויקת במטרות איכות כגון מפקדות אויב, סוללות טילים וארטילריה ומתקני מכ"ם ותקשורת. הטיל משתמש במספר מערכות ניווט ומגיע למהירות על-קולית, דבר שמקשה מאוד על שיבושו או יירוטו. רמפייג' מבוסס על אקסטרא ("נוגה") של תעש מערכות ונמצאת בשירות חיל האוויר הישראלי, שלפי פרסומים זרים עשה בו שימוש בסכסוך האיראני-ישראלי בתקיפות בסוריה המיוחסות לישראל. קוטר הטיל 306 מילימטרים (12.0 אינץ') ואורכו כ-4.7 מטרים (15 רגל). משקלו בשיגור הוא 570 קילוגרם (1,260 ליברות) והוא נושא ראש קרבי עם חומר נפץ מרסק במשקל של 150 ק"ג. הוא בעל טווח של כ-145 קילומטר ודיוק גבוה (לפי ההערכות CEP < 10 m). הטיל מוצע במספר ראשי קרב ובהם פצצונות רסס ורש"ק חדירה, תוך שימוש בטכנולוגיות מתקדמות וייחודיות. רמפייג' מונחה על ידי מערכת ניווט אינרציאלית וכן GPS. יש לו מערכות ניווט נוספות לגיבוי למקרה שהאויב מפעיל שבש או חוסם GPS. הרמפייג' נמצא בשירות חיל האוויר הישראלי וניתן לשיגור ממטוסי F-15,‏ F-16I סופה ו-F-35I שבשירות החיל. אף על פי שרשמית הטיל נכנס לייצור סדיר ושימוש מבצעי רק ב-2019, לפי הערכות כבר נעשה בו שימוש מבצעי בתקיפות המיוחסות לצה"ל שנעשו בזמנים מוקדמים יותר. ביולי 2023 פורסם כי בריטניה שוקלת להחליף את טילי השיוט שלה בטילים על-קוליים ישראליים מדגם  רמפייג'. בספטמבר 2023 פורסם כי הודו רכשה מישראל את הטיל ובמאי 2024 פורסם שהוא עתיד להיכנס בקרוב לשירות מבצעי. לפי הערכות, בתקיפה הישראלית באיראן בלילה שבין ה-18 ל-19 באפריל 2024 נעשה שימוש ברמפייג' ששוגר מחמקן F-35I לשם פגיעה בסוללת טילי נ"מ מדגם S-300 בבסיס אווירי באיספהאן. לפי הערכות אחרות, נעשה בתקיפה זו שימוש בטילים מסוג אנקור כחול. ישראל ישראל - בסרטוני התדמית לטיל המיועדים לייצוא מצוין כי הטיל מוטל מ F-16 הודו הודו - במהלך שנת 2024 הוכנס הטיל לשירות מבצעי With Hypersonic Missiles, Israel's F-35s Are Upping The Ante In Syria, כתבה של The National Interest, אוקטובר 2019 Israel Turns Artillery Rocket Into Supersonic 'Rampage' Air-Launched Stand-Off Weapon, אתר The Drive, יוני 2018 אודי עציון‏, חכמים, מהירים וארוכי טווח: הטילים בהם ייתכן שישראל השתמשה בתקיפה באיראן - וואלה חדשות, באתר וואלה, 20 באפריל 2024 Israel Turns Artillery Rocket Into Supersonic 'Rampage' Air-Launched Stand-Off Weapon, אתר The Drive, יוני 2018 בריטניה שוקלת להחליף את טילי השיוט שלה בטילי שיוט ישראלים הטובים יותר, באתר נציב.נט, ‏8 ביולי 2023 דיווח: חיל האוויר של הודו מכניס לשרות טילי אוויר-קרקע RAMPAGE תוצרת ישראל | Israel Defense, באתר www.israeldefense.co.il הטיל המיוחד בו השתמשו בתקיפה באיראן, באתר ערוץ 7, 20 באפריל 2024 John Paul Rathbone in London and Neri Zilber in Tel Aviv, Military briefing: the Israeli missiles used to strike Iran, Financial Times, ‏19 באפריל 2024